ໂດຍ: ລັດດາວັນ ສີຫານຸວົງ
ເພື່ອຂໍ່ານັບຮັບຕ້ອນວັນສ້າງຕັ້ງກຳລັງປ້ອງກັນຄວາມສະຫງົບປະຊາຊົນ ຄົບຮອບ 60 ປີ (5/4/19961-5/4/2021), ໃນວັນທີ 24 ມີນາ 2021 ຄະນະຈັດຕັ້ງສູນກາງພັກ ໄດ້ຈັດພິທີປາຖະກະຖາວັນສ້າງຕັ້ງກຳລັງປ້ອງກັນຄວາມສະຫງົບປະຊາຊົນຂຶ້ນທີ່ສຳນັກງານຂອງຕົນ, ເປັນກຽດເຂົ້າຮ່ວມ ແລະ ປາຖະກະຖາໂດຍ ສະຫາຍ ພົນຕີ ບຸນມີ ແສງຄຳຢອງ ອະດີດຄະນະປະ ຈຳພັກ ກະຊວງປ້ອງກັນຄວາມສະຫງົບ, ອະດີດຜູ້ຊ່ວຍລັດຖະມົນຕີ, ອະດີດຫົວໜ້າກົມໃຫຍ່ສັນຕິບານ ກະຊວງປ້ອງກັນຄວາມສະຫງົບ, ມີສະຫາຍ ທອງຈັນ ໂຂງພູມຄຳ ຮອງເລຂາຄະນະ ພັກ ຮອງຫົວໜ້າຄະນະຈັດຕັ້ງສູນກາງພັກ, ມີຄະນະພັກ ຄະນະຈັດຕັ້ງສູນກາງພັກ, ຫົວໜ້າກົມ, ຮອງກົມ, ພະນັກງານ-ລັດຖະກອນທົ່ ວສຳນັກງານຄະນະຈັດຕັ້ງສູນກາງພັກ ເຂົ້າຮ່ວມຮັບຟັງ.
ໃນພິທີຫວນຄືນມູນເຊື້ອວັນສ້າງຕັ້ງກຳລັງປ້ອງກັນຄວາມສະຫງົບປະຊາຊົນ ຄົບຮອບ 60 ປີ ຄັ້ງນີ້ ສະຫາຍ ພົນຕີ ບຸນມີ ແສງຄຳຢອງ ໄດ້ຍົກໃຫ້ເຫັນ 4 ບັນຫາຄື :
ຈຸດປະສົງ ແມ່ນເພື່ອທົບທວນຫວນຄືນມູນເຊື້ອແຫ່ງການຕໍ່ສູ້ຢ່າງອົງອາດກ້າຫານ, ມູນເຊື້ອພິລະອາດຫານ ແລະ ໄຊຊະນະໃນພາລະກິດຕໍ່ສູ້ປົດປ່ອຍຊາດ ກໍຄືພາລະກິດປົກປັກຮັກສາ ແລະ ສ້າງສາພັດທະນາປະເທດຊາດ ຂອງກຳລັງປ້ອງກັນຄວາມສະຫງົບປະຊາຊົນ ພາຍໃຕ້ການນຳພາຂອງພັກປະຊາຊົນປະຕິວັດລາວ.
ໃນວາລະທີສອງຂອງພິທີດັ່ງກ່າວນີ້ ຍັງໄດ້ປະກາດແຕ່ງຕັ້ງຮອງຫົວໜ້າຄະນະຈັດຕັ້ງສູນກາງພັກ ເພີ່ມຕື່ມ 1 ສະຫາຍ ໂດຍໃຫ້ກຽດເຂົ້າຮ່ວມຂອງ ສະຫາຍ ນາງ ສີໃສ ລືເດດມູນສອນ ກຳມະການກົມການເມືອງສູນກາງພັກ, ຄະນະເລຂາທິການສູນກາງພັກ, ຫົວໜ້າຄະນະຈັດຕັ້ງສູນກາງພັກ; ໃນພິທີ ສະຫາຍ ນາງ ວິໄລວັນ ເພັງສະຫວັດ ຄະນະພັກ ຄະນະຈັດຕັ້ງສູນກາງພັກ, ຫົວໜ້າກົມຈັດຕັ້ງພະນັກງານ ໄດ້ຂຶ້ນຜ່ານມະຕິຕົກລົງ ສະບັບເລກທີ 45/ຄລສພ ລົງວັນທີ 12 ມີນາ 2021 ວ່າດ້ວຍການແຕ່ງຕັ້ງ ສະຫາຍ ນາງ ບຸດສະດີ ທະນະເມືອງ ກຳມະການສູນກາງພັກ ເປັນຮອງຫົວໜ້າຄະນະຈັດຕັ້ງສູນກາງພັກ. ໃນໂອກາດທີ່ມີຄວາມໝາຍສຳຄັນນີ້ ສະຫາຍ ນາງ ສີໃສ ລືເດດມູນສອນ ໄດ້ມີຄຳເຫັນໂອລົມ ໃຫ້ທິດຊີ້ນຳໃນການດຳເນີນວຽກງານຈຸດສຸມອັນຮີບດ່ວນໃນຕໍ່ໜ້າ ໂດຍສະເພາະແມ່ນການກະກຽມ ດຳເນີນກອງປະຊຸມໃຫຍ່ອົງຄະນະພັກຄະນະຈັດຕັ້ງສູນກາງພັກ ໃນກາງປີ 2021 ແລະ ກອງປະຊຸມຈັດຕັ້ງທົ່ວປະເທດ ໃນທ້າຍປີ 2021 ໃຫ້ມີຄວາມພ້ອມ ແລະ ສາມາດດຳເນີນໃຫ້ສຳເລັດຕາມກຳນົດເວລາ.